**יעל אלקנה** (נולדה ב-20 בנובמבר 1992) היא שחקנית ודוגמנית ישראלית, שהייתה מועמדת לפרס האקדמיה לטלוויזיה.

ביוגרפיה
--------

אלקנה נולדה וגדלה בתל אביב. בנעוריה, למדה במגמת מוזיקה והיסטוריה בתיכון עמל ע"ש ליידי דייוויס, והייתה חניכה בתנועת הצופים. במקביל, למדה במסלול לרקדנים של מרכז ביכורי העתים ופיתוח קול אצל חיים פנירי. היא הייתה זמרת בלהקת הנוער "השכנים של צ'יץ'" במסגרתה הופיעה, בין היתר, במחזות הזמר "לא רק בלונדינית" ו"הנוטרדם של פריז".

את שירותה בצה"ל עשתה כמדריכת כושר קרבי בבה"ד 8.

אלקנה היא בוגרת סל"ה - הסטודיו לאמנויות התיאטרון מיסודו של יורם לוינשטיין.

קריירה
------

### טלוויזיה

בשנת 2014 גילמה את דקלה בסדרה "מתים לרגע" בערוץ HOT3.

בשנת 2016 שיחקה בסדרת הדרמה "פלאשבק", בערוץ הילדים למנויי HOT, בתור דריה ריבק, נערה שלומיאלית המתאהבת בבריון של בית הספר.

בשנת 2019 גילמה את רומי, מאליפיקית מהעבר של לוק, בעונה השלישית של סדרת הפנטזיה "כדברא", ששודרה בערוצי ניקולידאון ו-TeenNick למנויי yes. בנוסף השתתפה בסדרת הדרמה התקופתית של יואב גרוס "פאנץ'" ב-yes, בדמות דנה פז.

בשנים 2019–2020 שיחקה בתפקיד הנשי הראשי בסדרה "קיבוצניקים" מבית הוט, בתור רזי שדה.

בשנת 2020 גילמה את שרה בסדרת הדרמה "הטבח", ששודרה ב-Yes‏. על תפקיד זה הייתה מועמדת לפרס האקדמיה לטלוויזיה בקטגוריית "השחקנית הראשית הטובה ביותר בסדרת דרמה".

בשנת 2021 שיחקה בעונה השלישית של סדרת הדרמה "להיות איתה" בקשת 12, בתור אביגיל, בת הזוג של עמוס דהרי.

בשנת 2021 גילמה אישה שמאבדת את בן זוגה החייל בפרויקט של ישראל בידור, "שושנים עצובות".

בשנת 2022 גילמה את לינור אברג'יל בסרט הטלוויזיה הביוגרפי "מלכה - סיפורה של לינור אברג'יל" בקשת 12.

השתתפה במופע ה"פסטיגל" בחנוכה 2022, שם גילמה כתבת חדשות המנחה את תוכנית להעצמה נשית. כמו כן, שיחקה באותה שנה בסדרה הקומית "גדול עלינו" עם שלישיית מה קשור בערוץ זום למנויי HOT.

בשנת 2023, אלקנה זכתה בעונה השלישית של תוכנית המציאות "הזמר במסכה" בקשת 12, כאשר הייתה מחופשת לעכבישה.

בשנת 2024 אלקנה שבה לגלם את דמותה של "שרה" בעונה השנייה של "הטבח" ב-yes.

### תיאטרון

ב-2020 השתתפה בהצגות "בין המילים" ו"אינטימיות", וב-2021 ב"לעבור את הקיר", בתיאטרון בית ליסין.

### הנחיה

בשנת 2022 הנחתה את התשדיר בקשת 12 "כנפיים של קרמבו".

### קולנוע

בשנת 2022 השתתפה בסרט קצר שיצר וביים מיכאל אלוני. באותה שנה גילמה את ללי הדמות הראשית בסרטה של שי לי עטרי "אור פנס יחיד". הסרט זכה בפרס הסרט הקצר הטוב ביותר בפסטיבל הקולנוע ירושלים לשנת 2023.[דרוש מקור]

### עיסוקים נוספים

אלקנה היא פרזנטורית של רשת האופנה הישראלית "גולף", של "הבורסה לתכשיטים" (יחד עם בעלה, תומר מחלוף) ושל המותג הצרפתי "שאנל".

חיים אישיים
-----------

ב-2021 נישאה אלקנה לשחקן תומר מחלוף, אותו הכירה בלימודי המשחק. הם מתגוררים בשכונת למד שבתל אביב.

פילמוגרפיה
----------

### טלוויזיה:

סדרות טלוויזיה| שנה | פרויקט | דמות |
| --- | --- | --- |
| 2014 | מתים לרגע | דקלה |
| 2016 | פלאשבק | דריה ריבק |
| 2019 | כדברא | רומי |
| 2019 | פאנץ' (סדרת טלוויזיה) | דנה פז |
| 2019 | קיבוצניקים | רזי שדה |
| 2024-2020 | הטבח | שרה |
| 2021 | להיות איתה | אביגיל |
| 2022 | גדול עלינו | רוני לפין |

מועמדויות לפרסים
----------------

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | שחקנית אהובה בסדרת נוער | גדול עלינו | **מועמדות** |
| 2020 | פרס האקדמיה הישראלית לטלוויזיה | השחקנית הראשית הטובה ביותר בסדרת דרמה | הטבח | **מועמדות** |

קישורים חיצוניים
----------------

ויקישיתוף מדיה וקבצים בנושא **יעל אלקנה** בוויקישיתוף
* יעל אלקנה, ברשת החברתית פייסבוק
* יעל אלקנה, ברשת החברתית אינסטגרם
* יעל אלקנה, ברשת החברתית טיקטוק
* יעל אלקנה, במיזם "אישים" לתיעוד היצירה הישראלית
* יעל אלקנה, במסד הנתונים הקולנועיים IMDb (באנגלית)
* יעל אלקנה, באתר "אידיבי", מאגר הידע העברי לקולנוע ישראלי ועולמי
* גלית עדות, ‏כוכבת בפוטנציה: יעל אלקנה מודה - "אין לי פילטרים", באתר מעריב אונליין, 21 בנובמבר 2016
* איתי סגל, התנחלות אלקנה, באתר ynet, 4 במאי 2020
* אפרת וכטל, ‏זה נשמע פלצני, אבל מה שמעניין אותי זה האמנות, באתר ‏מאקו‏, 5 באוגוסט 2021
* שגיא בן נון‏, יעל אלקנה: "היו מקרים שהייתי צריכה לבחור בין לזרום או לשלם מחיר בקריירה", באתר וואלה!‏, 3 בנובמבר 2021
* הכירו את יעל אלקנה (רז) – קיבוצניקים
* תחיה ברק, יעל אלקנה: "יש ימים שאני קמה בבוקר ולא מצליחה להפסיק לבכות", באתר ynet, 1 בינואר 2024

הערות שוליים
------------

1. 1 2  דליה בן ארי, יעל אלקנה: "לא היה פשוט לשחק בתפקיד נאנסת", באתר "את", 5 בדצמבר 2021
2. ↑  אתר למנויים בלבד ניב הדס, נרקוטיקה? ארוטיקה? לא, הבשורה של "הטבח" היא הרגישות החכמה שלה, באתר הארץ, 17 בדצמבר 2020
3. ↑  אחינעם בר, ‏פרסי האקדמיה לטלוויזיה 2021: רשימת הזוכים המלאה, באתר ‏מאקו‏, 11 באפריל 2021
4. ↑  "זה היה פיזי. אני וצחי הלוי היינו לוקחים רגע נשימה ונכנסים לזה שוב", באתר ‏מאקו‏, 18 במרץ 2022
5. ↑  רן בוקר, השחקנית יעל אלקנה זכתה בגמר "הזמר במסכה", באתר ynet, 18 בפברואר 2023
6. ↑  יעל אלקנה בתחפושת העכבישה זכתה בגמר "הזמר במסכה", באתר וואלה!‏, 18 בפברואר 2023
7. ↑  יוני פרוים, פתחו יומנים: יעל אלקנה מתחתנת, במדור "פנאי פלוס" באתר ynet‏, 11 במאי 2021
8. ↑  ברק, תחיה (2024-01-01). "יעל אלקנה: "יש ימים שאני קמה בבוקר ולא מצליחה להפסיק לבכות"". *Ynet*. נבדק ב-2024-01-03.